Аляксей Кульбіцкі: “Цяпер па ўсім свеце ёсць каля 70 філіялаў гэтага таварыства. Адбываюцца вялікія выставы, нават з удзелам міністраў культуры. Уручаюцца прэміі, дыпломы – карацей, ідзе “дзвіжуха” ламаграфічная. На жаль, у нашай краіне дагэтуль такой дзвіжухі не назіралася. Былі асобныя спробы, але вось так, вялікай выставы, тым больш у афіцыйнай установе – не было. Ламаграфія выстаўляецца ломасценкамі – вялікая плошча заклейваецца мноствам здымкаў. Вельмі радасна, што гэта адбываецца ў Нацыянальным мастацкім музеі Беларусі”.